Suvestinė redakcija nuo 2024-01-01 iki 2025-09-15

Įsakymas paskelbtas: TAR 2019-04-19, i. k. 2019-06442


VALSTYBINĖS SAUGOMŲ TERITORIJŲ TARNYBOS
PRIE APLINKOS MINISTERIJOS
DIREKTORIUS

ĮSAKYMAS
DĖL VALSTYBINIO PARKO IR ŽUVINTO BIOSFEROS REZERVATO LANKYTOJO BILIETŲ PLATINIMO, APSKAITOS IR SURINKTŲ LĖŠŲ NAUDOJIMO TVARKOS APRAŠO PATVIRTINIMO

2019 m. balandžio 18 d. Nr. V-58
Vilnius	


Vadovaudamasis Lietuvos Respublikos Vyriausybės 2017 m. liepos 12 d. nutarimo Nr. 597 „Dėl įgaliojimų suteikimo įgyvendinant Lietuvos Respublikos saugomų teritorijų įstatymą“ 2.1 papunkčiu, 
t v i r t i n u Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašą (pridedama).



Direktorius 	Albertas Stanislovaitis


PATVIRTINTA
Valstybinės saugomų teritorijų tarnybos 
prie Aplinkos ministerijos direktoriaus
2019  m. balandžio 18 d. įsakymu Nr. V-58
(2023 m. gegužės 26 d. įsakymo Nr. V-47
redakcija) 



.  

. Saugomų teritorijų lankytojo bilietų (toliau – Lankytojo bilietas) platinimo, apskaitos ir surinktų lėšų naudojimo tvarkos aprašas (toliau –Aprašas) nustato Lankytojo bilietų platinimo, įsigijimo tvarką, lėšų, gautų už Lankytojo bilietų platinimą, panaudojimą.
. Aprašas taikomas saugomų teritorijų lankytojams, nacionalinių parkų ir saugomų teritorijų direkcijoms (toliau – direkcija), Valstybinei saugomų teritorijų tarnybai prie Aplinkos ministerijos (toliau – Tarnyba), Aprašo 7.3 papunktyje nurodytiems privatiems fiziniams ir juridiniams asmenims, taip pat komercinių renginių, vykstančių saugomoje teritorijoje, organizatoriams. Šis Aprašas netaikomas Trakų istorinio nacionalinio parko, Pavilnių ir Verkių regioninių parkų lankytojams.
. Apraše vartojamos sąvokos:
. Komercinis renginys – saugomoje teritorijoje vykstantis renginys, į kurį patekimas yra mokamas (platinami bilietai į renginį žiūrovams ir / ar dalyviams, renkamas registracijos mokestis ir pan.). Taip pat komerciniu renginiu laikoma iš anksto nustatytu laiku vykdoma pramoginių, sporto, laisvalaikio, reklaminių renginių, varžybų organizavimo ir kita panaši veikla, kuria veiklos organizatorius siekia finansinės naudos. Komerciniu renginiu nelaikoma veikla (nepriklausomai, ar tokia veikla yra siekiama finansinės naudos), vykdoma privačioje namų valdoje. 
. Lankytojo bilietas – dokumentas, kuriuo patvirtinama, kad fizinis asmuo savanoriškai (komercinių renginių atvejais – privalomai) prisideda prie saugomos teritorijos saugojimo, tvarkymo, infrastruktūros įrengimo, priežiūros ir atnaujinimo. Lankytojo bilietas gali būti fizinis (popierinis), elektroninis, parduodamas per bilietų platinimo platformas, trumpoji SMS žinutė.
. Saugoma teritorija – valstybinis (nacionalinis ar regioninis) parkas, Žuvinto biosferos rezervatas bei direkcijoms priskirtos teritorijos (valstybiniai draustiniai). 
. Saugomų teritorijų lankytojas – fizinis asmuo, besilankantis bet kurioje saugomoje teritorijoje, atvykęs poilsiauti, dalyvauti renginiuose, pažintinio turizmo, edukacijos tikslais. 
Kitos Apraše naudojamos sąvokos atitinka Lietuvos Respublikos saugomų teritorijų įstatyme ir kituose įstatymuose bei teisės aktuose vartojamas sąvokas. 
. Lankytojo bilietai platinami už direkcijų teikiamas saugomų teritorijų apsaugos, tvarkymo ir priežiūros veiklas, vadovaujantis Lietuvos Respublikos saugomų teritorijų įstatymo 29 straipsnio 3 ir 4 dalimi, direkcijų nuostatais,  Tarnybos nuostatais, patvirtintais Lietuvos Respublikos aplinkos ministro 2002 m. liepos 23 d. įsakymu Nr. 377 „Dėl Valstybinės saugomų teritorijų tarnybos prie Aplinkos ministerijos nuostatų patvirtinimo“. 

. LANKYTOJO BILIETŲ RŪŠYS, GALIOJIMAS, KAINA 
IR PLATINIMAS

. Lankytojo bilietų rūšys, kaina ir galiojimas:
. Lankytojo bilietai, galiojantys vienos saugomos teritorijos lankymui:
. Lankytojo bilietas, galiojantis bilieto įsigijimo dieną – 1 Eur; 
. Lankytojo bilietas, galiojantis 30 dienų nuo bilieto įsigijimo dienos – 5 Eur; 
Papunkčio pakeitimai:
Nr. V-103,
2023-10-05,
paskelbta TAR 2023-10-05, i. k. 2023-19716            

. metinis Lankytojo bilietas, galiojantis 12 mėnesių nuo įsigijimo dienos visų saugomų teritorijų lankymui, asmeniui arba šeimai, kurią sudaro 2 ar daugiau asmenų ir ne mažiau kaip vienas iš jų yra vaikas iki 18 metų. Metinio Lankytojo bilieto kaina – 25 Eur.
. Į Aprašo 5 punkte nurodytą Lankytojo bilietų kainą nėra įskaičiuota Lankytojo bilietų platinimo paslaugos kaina, kai Lankytojo bilietus platina 7.3 punkte nurodyti subjektai.
. Lankytojo bilietus platina: 
. direkcijos lankytojų centruose, kitose administracinėse patalpose, teritorijose (renginių vietose, poilsiavietėse, stovyklavietėse, prie pažintinių takų, trasų, kt.);
. Tarnyba Nacionaliniame lankytojų centre (tik 5.2 papunktyje nurodytos rūšies Lankytojo bilietą);
. privatūs fiziniai ir juridiniai asmenys – bilietų platinimo subjektai, pasirašę paslaugų teikimo sutartis su Tarnyba ir / ar direkcijomis dėl Lankytojo bilietų platinimo, nurodyti Tarnybos ar direkcijos interneto svetainėje (toliau – Bilietų platinimo subjektai):
. įmonės, turinčios teisę platinti Lankytojo bilietus internetu ar bilietų platinimo kasose;
. kiti subjektai, vykdantys turizmo veiklą saugomose teritorijose.
. Lankytojo bilietas yra savanoriškas, išskyrus komercinius renginius, kurių metu Lankytojo bilietas yra privalomas. Komercinio renginio organizatorius į platinamų renginio bilietų kainą ar registracijos mokestį privalo įskaičiuoti Lankytojo bilietų kainą, o pasibaigus renginiui – ne vėliau kaip per 30 kalendorinių dienų pervesti už Lankytojo bilietus gautas lėšas atitinkamos saugomos teritorijos direkcijai. Komercinių renginių organizatoriams nepagrįstai delsiant atsiskaityti, direkcijos turi teisę imtis teisinių priemonių lėšoms už Lankytojo bilietus išsireikalauti. 
. Nekomercinių renginių metu lankytojai raginami savanoriškai įsigyti Lankytojo bilietą.

. 

. Fizinių (popierinių) Lankytojo bilietų spausdinimą organizuoja direkcijos ir Tarnyba. Kiekvienas Lankytojo bilietas turi identifikacijos numerį ir jo išdavimo datą.
. Fizinių (popierinių) Lankytojo bilietų apskaita Tarnyboje tvarkoma vadovaujantis Lankytojo bilietų naudojimo ir apskaitos taisyklėmis, patvirtintomis Tarnybos direktoriaus 2015 m. birželio 1 d. įsakymu Nr. V-102 „Dėl Lankytojo bilietų naudojimo ir apskaitos taisyklių patvirtinimo Valstybinėje saugomų teritorijų tarnyboje prie Aplinkos ministerijos ir pavedimo vesti apskaitą ir juos platinti“, direkcijose – vadovaujantis direkcijų vadovų patvirtinta Lankytojo bilietų naudojimo ir apskaitos aprašu / taisyklėmis. 
. Aprašo 7.3 papunktyje nurodyti Bilietų platinimo subjektai Lankytojo bilietų pardavimo apskaitą vykdo pagal savo vidaus apskaitos taisykles. Lėšos, gaunamos už Lankytojo bilietų platinimą per ataskaitinį mėnesį, pervedamos paslaugų teikimo sutartyje nustatytais terminais ir tvarka, bet ne vėliau kaip iki kito mėnesio 15 d. 
. Lėšų už parduotus Lankytojo bilietus pervedimas:
. už Aprašo 5.1 papunktyje nurodytos rūšies parduotus Lankytojo bilietus gautos lėšos pervedamos į saugomos teritorijos, kurios lankymui buvo įsigytas bilietas, direkcijos banko sąskaitą;
. už Aprašo 5.2 papunktyje nurodytos rūšies parduotus Lankytojo bilietus gautos lėšos pervedamos į Tarnybos banko sąskaitą.
. Tarnyba ir direkcijos gautas lėšas už parduotus Lankytojo bilietus apskaito kaip kitas gautas lėšas ir jas naudoja pagal atskirą įstaigos vadovo patvirtintą išlaidų sąmatą įstaigos funkcijoms atlikti. 

. 

. Už parduotus Lankytojo bilietus surinktos lėšos naudojamos saugomų teritorijų apsaugai, tvarkymui, priežiūrai, edukacinei, švietėjiškai veiklai, saugomų kompleksų bei objektų (vertybių) apsaugai ir lankymui propaguoti, pažintiniam turizmui organizuoti. 
. Direkcijos ir Tarnyba ne rečiau kaip kartą per metus savo interneto svetainėse pateikia informaciją apie parduotų Lankytojo bilietų skaičių, lėšų, gautų už parduotus bilietus, panaudojimą. 

__________________________



Pakeitimai:

1.

                    Valstybinė saugomų teritorijų tarnyba prie Aplinkos ministerijos, Įsakymas
                
Nr. V-63,
2019-05-07,
paskelbta TAR 2019-05-07, i. k. 2019-07392                
Dėl Valstybinės saugomų teritorijų tarnybos prie Aplinkos ministerijos direktoriaus 2019 m. balandžio 18 d. įsakymo Nr. V-58 „Dėl Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašo patvirtinimo“ pakeitimo

2.

                    Valstybinė saugomų teritorijų tarnyba prie Aplinkos ministerijos, Įsakymas
                
Nr. V-71,
2019-05-24,
paskelbta TAR 2019-05-28, i. k. 2019-08404                
Dėl Valstybinės saugomų teritorijų tarnybos prie Aplinkos ministerijos direktoriaus 2019 m. balandžio 18 d. įsakymo Nr. V-58 „Dėl Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašo patvirtinimo“ pakeitimo

3.

                    Valstybinė saugomų teritorijų tarnyba prie Aplinkos ministerijos, Įsakymas
                
Nr. V-47,
2023-05-26,
paskelbta TAR 2023-05-31, i. k. 2023-10609                
Dėl Valstybinės saugomų teritorijų tarnybos prie aplinkos ministerijos direktoriaus 2019 m. balandžio 18 d. įsakymo „Dėl Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašo patvirtinimo“ pakeitimo

4.

                    Valstybinė saugomų teritorijų tarnyba prie Aplinkos ministerijos, Įsakymas
                
Nr. V-103,
2023-10-05,
paskelbta TAR 2023-10-05, i. k. 2023-19716                
Dėl Valstybinės saugomų teritorijų tarnybos prie Aplinkos ministerijos direktoriaus 2019 m. balandžio 18 d. įsakymo Nr. V-58 „Dėl Valstybinio parko ir Žuvinto biosferos rezervato lankytojo bilietų platinimo, apskaitos ir surinktų lėšų naudojimo tvarkos aprašo patvirtinimo“ pakeitimo

